Diari Oficial de la Generalitat Valenciana


Sumari del DOGV 3732, del 17-04-2000 (2000/2405)

ACORD de 28 de febrer de 2000, de la Comissió Territorial d'Urbanisme de València, que fa referència a la modificació dels sectors 4 i 7 de les normes subsidiàries de Museros.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2405


Data del document
:   28-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

ACORD de 28 de febrer de 2000, de la Comissió Territorial d'Urbanisme de València, que fa referència a la modificació dels sectors 4 i 7 de les normes subsidiàries de Museros. [2000/M2405]
  
Vist l'expedient tramés per l'Ajuntament de Museros que fa referència a la modificació dels sectors 4 i 7 de les normes subsidiàries, i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, en la sessió celebrada l'1 d'octubre de 1999, va adoptar el següent acord: suspendre l'aprovació definitiva de la modificació del sector 4 de les Normes Subsidiàries de Museros atesa l'existència d'un desplaçament en la trama ja que s'acosta la classificació del sòl a la CV-38, circumstància aquesta que no pareix procedent i s'haurà de respectar la delimitació establerta en les normes subsidiàries.
  
Segon
  
Amb data 25 de gener de 2000 es va rebre documentació, tramesa per l'ajuntament, que consta d'informe de l'arquitecte municipal i de plànols on es justifica que la trama de delimitació del sector 4 en relació amb la CV'38 s'adequa a la que recull les normes subsidiàries vigents.
  
Tercer
  
L'objecte de la modificació que afecta el sector 4 és el canvi de qualificació, que passa de tenir un ús de magatzems i serveis a tenir un ús residencial. Com a conseqüència del que s'ha dit anteriorment no es produeix un canvi en els paràmetres edificatoris, i aquests es mantenen en un coeficient d'edificabilitat de 0'6 m2t/m2s i una edificabilitat total de 37.200 m2t, a més de fixar-se una densitat màxima de 45 habitatges/hectàrea amb un total de 279 habitatges en el sector.
  
Quart
  
A la vista de la nova documentació tramesa, amb data 3 de febrer de 2000, es va sol·licitar un informe a la Direcció General d'Obres Públiques (Divisió de Carreteres) de la Conselleria d'Obres Públiques, Urbanisme i Transports, i va ser emés en sentit favorable pel seu representant en la Comissió Informativa de la Comissió Territorial d'Urbanisme de València.
  
Cinqué
  
La Comissió Informativa de la Comissió Territorial d'Urbanisme de València, en la sessió celebrada el 23 de febrer de 2000, va emetre un informe que fa referència al projecte de què tractem complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Vist el que estableix les normes subsidiàries de Museros, s'observen coincidents els límits establerts en la modificació de què tractem i les normes subsidiàries aprovades definitivament el 17 de desembre de 1997.
  
Segon
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de les normes subsidiàries de municipis de menys de 50.000 habitants, de conformitat amb el que estableixen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat abans, la Comissió Territorial d'Urbanisme, en la sessió celebrada el 28 de febrer de 2000, acorda aprovar definitivament la modificació del sector 4 de les normes subsidiàries de Museros.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 28 de febrer de 2000.- El secretari de la Comissió Territorial d'Urbanisme: José Manuel Palau Navarro.